=== Den ældre enevælde (1660-1720) ===
[[Fil:Overfaldshjul på Skovmøllen.jpg|thumb|Overfaldshjul på Skovmøllen.]]
Frem til [[1660]] fik Kronen kun [[landgilde]] fra de kongelige møller, samt skat fra selvejede møller.<ref name="B 140">Böcher, s. 140</ref> Ifølge brev af [[24. november]] [[1568]] gav møllere og selvejerbønder 3 daler i skat.<ref>Böcher, s. 139-140</ref> Efter [[enevælden]]s indførelse blev der i [[1661]] igangsat en matrikulering, der blev afsluttet i [[1664]]. Landgilden, der også omfattede møllernes landgilde, blev omregnet til [[hartkorn]]. På grund af klager og påviselige fejl blev en ny matrikel igangsat i [[1681]]. Ved den nye matrikulering blev ejendommenes jorder opmålt og deres bonitet takseret. Vedrørende møllerne udstedte [[Rentekammeret]] en instruks af [[16. april]] [[1681]] til de sjællandske [[landmåler]]e og skrivere, hvori det i § 10 hedder:<ref name="B 140" />
:"''I skulle og ikke forbigå at specificere alle møller, som findes, hvad heller de ere vand- eller vejrmøller, og ved hver vandmølle efterforske:''
:''1. om de kan bruges vinter og sommer,''
:''2. hvor mange kværne hver haver og hvor mange hjul, den drives med,''
:''3. om dens vand samles og ledes med bekostning til møllen eller og det af naturen har et højt og stærkt fald til møllen,''
:''4. hvilke der ere græs-møller og skvat-møller.''
:''På samme måde skulle I og erkyndige Eder om vejrmøllerne efter deres beskaffenhed, så vi om alle slags møller, som om anden ejendom, kunne have fornøden videnskab.''"
En tilsvarende instruks blev givet til de jyske landmålere, dateret [[24. marts]] [[1683]], dog med den tilføjelse, at det ligeledes skulle undersøges, hvor stort et område møllerne betjener, og om de "på grund af mangel på andre møller i egnen kan have god søgning."<ref name="B 140"/>
Titler Samfund Fysik Kemi Vand Teknologi